Huwa weightlifter professjonali Malti li f'Awwissu li għadda ddiżappunta waqt l-Olimpjadi ta' Rio fil-Brażil, iżda tabilħaqq għandu għaliex ikun ferm kuntent għax sforz id-determinazzjoni u r-rieda sħiħa tiegħu, li jġibhom mill-weightlifting, irnexxielu jirbaħ l-ikbar ġlieda – dik kontra l-kanċer. L-imħabba tiegħu lejn il-weightlifting bdiet meta kien qed jistudja fl-Ingilterra. Beda jittrenja l-crossfit u bil-mod il-mod beda jdur lejn il-weightlifting bħala sport li jipprattika b'mod professjonali. Lokalment rebaħ il-kategorija tal-piż tiegħu għal sentejn konsekuttivi li huwa ta' unur kbir għalih. Irnexxielu wkoll jikser xi wħud mir-rekords nazzjonali antiki fil-kategorija tiegħu li hija dik tal-85kg kif ukoll fil-kategorija tal-94kg. L-imħabba tiegħi lejn dan l-isport bdiet meta kont qed nistudja fl-Ingilterra. Bdejt nittrenja l-crossfit u bil-mod il-mod bdejt indur lejn il-weightlifting bħala sport li nipprattika b'mod professjonali. Hija emozzjoni kbira li tirrappreżenta lil pajjiżek fl-ikbar avveniment sportiv fid-dinja, jiġifieri l-Olimpjadi. Il-fatt li tkun viċin l-aqwa atleti tad-dinja hija wkoll esperjenza indeskrivibbli fiha nnifisha. Darba minnhom waqt li kont qed ninħasel sibt xi ħaġa mhux tas-soltu fuq ġismi. Wara dan, mort għand it-tabib u kkonfermali li din kienet xi ħaġa mhux normali. Intbgħatt biex isiruli xi testijiet u wara jumejn kienu operawni. Il-weightlifting huwa sport mill-isbaħ, minħabba li ma jipprovdix biss saħħa fiżika iżda wkoll sfida ikbar. Dan għaliex waqt li tkun qed tipprattikah, tkun int kontra l-piż li tkun qed terfa'. Jekk tmur biex terfa' b'attitudni pożittiva, allura 90% tad-drabi se terfa' tajjeb. Il-fatt li jien adottajt dan il-kunċett f'ħajti, fisser li ma kienx diffċli għalija li nibqa' pożittiv anki meta l-affarijiet marbuta ma' saħħa ma kinux daqshekk sbieħ għalija. Rodmar Pulis mhuwiex biss weightlifter mill-aqwa iżda wkoll raġel tal-ġenn. Matul il-proċess kollu, huwa baqa' dejjem jinkoraġġini u jgħinni matul it-taħriġ tiegħi. Speċjalment f'dawk il-mumenti li ma tantx kont qed inħossni tajjeb, kien jibgħatli messaġġi biex jinkoraġġini nkompli nħares 'il quddiem biex inkompli nikseb suċċess kif fil-fatt għamilt. Lokalment irbaħt il-kategorija tal-piż tiegħi għal sentejn konsekuttivi li huwa ta' unur kbir għalija. Irnexxieli wkoll nikser xi wħud mir-rekords nazzjonali antiki fil-kategorija tiegħi li hija dik tal-85kg kif ukoll fil-kategorija tal-94kg. L-għan tal-weightlifter huwa dak li jerfa' kemm jista' jkun piż possibbli. Id-differenza hija li fil-weightlifitng għandna dawk li huma magħrufa bħala s-snatch and clean u l-jerk, li huma lifts tekniċi veloċi ħafna. Min-naħa l-oħra, fil-powerlifting, għandek dawk li jissejħu squat, bench press u deadlift, li huma tekniċi diversi, iżda lifts li jsiru bil-mod ħafna. Intant, il-weightlifting u l-bodybuilding qatt ma jistgħu jiġu kkumparati flimkien. Il-weightlifting jirrigwardja l-wirja tal-weightlifter waqt li l-bodybuilding huwa kollu marbut mal-estetika u l-piż li terfa' huwa rrilevanti għal min ikun qed jiġġudika l-wirja partikolari tiegħek. Jesmond Caruana jiddedika l-ħin kollu tiegħu biex ikompli jiżviluppa dan l-isport f'Malta. Sa min meta ġie elett bħala President tal-Malta Weightlifting Association ura fl-2009, dan l-isport għamel passi ta' ġgant 'il quddiem. Aħna bħala atleti ħadna sehem f'kull kompetizzjoni internazzjonali maġġuri tal-weightlifting fosthom l-Olimpjadi, ħlief għall-Kampjonati Mondjali tal-weightlifting. Bil-ftit li jingħata, jirnexxilu jagħmel il-meravilji! Fortunatament għalija, xogħli huwa f'gym, u għalhekk nista' nlaħħaq mat-taħriġ tiegħi b'mod tajjeb. Għalissa, spiċċajt mill-istudji tiegħi. L-għan tal-weightlifter huwa dak li jerfa' piżijiet kbar. Sfortunatament, meta titfa' lil ġismek għal-limiti tiegħu, xi drabi l-affarijiet jistgħu jmorru ħażin. L-injuries prinċipali li naraw aħna l-weightlifers huma fl-ispalel u fl-irkopop. Imma dan jiddependi wkoll fuq il-livell partikolari li int tkun tixtieq tilħaq fil-karriera tiegħek. Fl-aħħar tal-ġurnata, kull sport jitfa' ammont ta' stress fuq il-ġisem uman. Kull meta bniedem ikun qed jipprova jipprogressa iktar mil-limiti tiegħu, l-injuries huma inevitabbli. Wieħed għandu jagħmel ċert li jittrenja b'mod tajjeb u sikur, u li t-teknika tiegħu tkun effiċjenti biżżejjed biex jevita stress mhux bżonjuż. Matul iċ-ċiklu ta' taħriġ tiegħi, jien inkun niżen bejn 88kg u 90kg. Dan huwa importanti biex tkun tista' terfa' piżijiet itqal minn qabel. Nagħmel żgur li matul id-dieta tiegħi, nieħu biżżejjed proteini biex ngħin lill-muskoli tiegħi jirkupraw u jerġgħu jikbru, kif ukoll biżżejjed xaħmijiet u karboidrati biex ikolli biżżejjed enerġija għal kull sessjoni ta' taħriġ. Għall-kompetizzjoni, inkun irrid nonqos iktar minn 85kg. Dan isir tul perjodu ta' ftit ġimgħat biex ngħin lill-ġismi jaddatta sew u matul il-proċess ma nitlifx saħħti. Il-weightlifting huwa sport li jirrikjedi ħafna paċenzja u ħin biex wieħed jiżviluppa sew fih, speċjalment fil-bidu biex tħaddem it-teknika t-tajba. Din mhix biss ħaġa importanti hekk kif iżżommok sikur waqt it-taħriġ iżda tkun qed tgħinek biex terfa' l-piż b'mod iktar effiċjenti. Biex tagħmel proegss f'dan l-isport, irid ikollok ir-rieda li tgħaddi minn ġranet sħaħ fejn ġismek ikun għajjien ħafna. Trid tkun determinat li żżomm sod f'dawn il-ġranet kemxejn diffiċli u li fihom, donnok tkun se taqta' qalbek għax tkun ferm għajjien. Trid tkun lest li toqgħod id-dar waqt li sħabek joħorġu barra jiddevertu, speċjalment fi tmiem il-ġimgħa. Biex tkun tajjeb f'kulma tagħmel fil-ħajja, hemm ċertu ammont ta' sagrifiċċju li trid tagħmel! Iżda, bħal kollox fil-ħajja, trid issib il-bilanċ meħtieġ biex tikseb ir-riżultati mixtieqa. Biex tipprepara ruħek fiżikament hija xi ħaġa faċli. Dan għax tkun ilek tipprepara matul iċ-ċiklu kollu ta' taħriġ biex tkun fl-aqwa forma possibbli fi żmien speċifiku. Mentalment, hija storja differenti. Trid tkun kunfidenti meta tkun se tikkompeti f'kompetizzjonijiet diversi. Din hija xi ħaġa li wara l-esperjenza tal-Olimpjadi se nkun qed naħdem fuqha iktar mal-medda taż-żmien. M'hemmx emozzjoni isbaħ milli terfa' l-piż tqil fuq rasek. L-adrenalina dak il-ħin tkun waħda inkredibbli. F'dak li għandu x'jaqsam ma' stima tiegħek innifsek, jekk tikkompeti, irid ikollok ċertu ammont ta' kunfidenza biex titla' fuq il-pjattaforma waħdek u tikkompeti ma' sħabek quddiem diversi spettaturi u ġurija li jkunu ferm attenti għal kull moviment tiegħek. Il-kompetizzjonijiet prinċipali jintrebħu b'kemm weightlifter ikun kapaċi jerfa' piż. Atleta jkollu l-kategorija li fiha jikkompeti li tkun skont il-piż ta' ġismu u min jerfa' l-aktar piż, ġeneralment ikun hu li jirbaħ. Kompetizzjonijiet iżgħar jiġu ġġudikati mis-sistema ta' punti msejħa sinclair. Din tieħu in konsiderazzjoni il-piż tal-atleta partikolari kif ukoll il-pjattaforma li jkun qed jikkompeti fuqha. Iktar ma' wieħed ikun tqil fil-piż, inqas jikseb punti sinclair. Permezz ta' din is-sistema, weightlifters ta' piż baxx ikunu jistgħu jikkompetu kontra weightifters ta' piż ikbar u potenzjalment jirbħu wkoll minħabba li jkunu kisbu total ta' punti ikbar. Jekk ġismek ikun fl-aqwa forma possibli, m'hemmx bżonn għal dan. Jekk ġismek jonqos mill-piż f'daqqa, jista' jkun li ma tkunx b'saħħtek biżżejjed għall-kompetizzjoni. Differenti mill-boxing u mill-arti marzjali li l-atleti li jieħdu sehem f'dawn id-dixxiplini jintiżnu ġurnata qabel kull kompetizzjoni u jkollhom ħin biżżejjed biex jieklu, aħna nintiżnu biss sagħtejn qabel kull kompetizzjoni. Jekk atleta jonqos fil-piż f'daqqa għal bosta drabi, jista' jfisser li huwa jitlef il-kompetizzjonijiet li jkun involut fihom. Ġeneralment, tfal żgħar ikunu interessati fil-weightlifting. Dan għax ikun jogħġobhom il-fatt li jkunu qed jerfgħu xi ħaġa. Ikunu l-ġenituri li jwaqqfuhom milli jkomplu dan għax iħossu li dan l-isport huwa perikoluż għalihom. Għal tfal żgħar, il-prijorità assoluta ma tkunx li jerfgħu piżijiet tqal, iżda li jerfgħu l-piż li jkollhom b'mod tekniku. Il-piż ikun kompletamant irrelevanti għal tfal żgħar. L-iktar importanti jkun li jagħmlu movimenti tajbin. Dan iġib miegħu ħafna benefiċċji ta' saħħa bħal muskoli iktar b'saħħithom biex jissapportjaw il-ġisem waqt li jkun qed jiżviluppa. Ukoll, biex nagħmilha ċara, dan ma jħalli ebda effetti negattivi fuq il-ġisem. Huwa diffiċli li tikkumpara, għall-fatt li għall-fondi finanzjarji li jirċievi pajjiżna għall-isport, relattivament għandna faċilitajiet tat-taħriġ tajbin. B'hekk ma tistax tikkumpara l-faċilitajiet tagħna ma' pajjiżi li jinvestu l-miljuni fil-programmi sportivi tagħhom. Riċentament, jien qattajt ġimagħtejn fi Spanja nittrenja mat-tim nazzjonali Spanjol tal-weightlifting. Hawnhekk, aħna bħala atleti qgħadna f'ċentru sportiv li kien speċifikament iddisinjat biex isiru l-avvanzi fl-isport. Barra milli kellhom faċilitajiet tat-taħriġ impekkabbli, kien hemm ukoll il-parti medika li tgħin għall-iżvilupp tal-atleta minn ġurnata għall-oħra. Sfortunatament, f'Malta għadna ma wasalniex f'dan l-istadju. F'pajjiżna, mhux qed jiġu ddedikati biżżejjed fondi finanzjarji għall-iżvilupp tal-isport. Sfortunatament, huwa aktar diffiċli għan-nisa li jipparteċipaw f'dan l-isport. Dan għaliex huma iktar iħarsu lejn dan l-isport bħala wieħed maskili. Madankollu, in-numru ta' nisa li qed jieħdu sehem f'dan l-isport kemm f'pajjiżna kif ukoll barra minn xtutna qiegħed dejjem jikber, waqt li f'Malta għandna ċerti weightlifters nisa li qegħdin jiksbu suċċess partikolari u li żgur għad jagħmlu isem u jiksbu suċċess għal pajjiżna fil-futur. Il-President tagħna, Jesmond Caruana, jagħmel xogħol mill-aqwa billi jibgħat artikli rigward l-avvenimeni li jkollna lill-midja. Huwa dejjem qed jipprova jesponi iktar lil dan l-isport f'Malta. Rigward il-midja, ma nemminx li tesponi biżżejjed lil kwalunkwe sport f'Malta jekk ma jintbagħtux artikli lilhom. Huma mhumiex attivi biex jaraw li jipproduċu artikli ta' kwalità biex ifittxu li jippromwovu l-isport, ħlief ovvjament għall-futbol. Biex nagħtik idea aħjar ta' dak li qed nitkellem dwaru, qabel il-kontinġent Malti vjaġġa lejn Rio fil-Brażil għall-Olimpjadi, nista' ngħoddhom fuq id waħda l-artikli li qrajt rigward atleti Maltin li kienu se jieħdu sehem f'dan l-akbar avveniment sportiv fid-dinja ta' kull erba' snin! L-Olimpjadi ħallew togħma morra f'ħalqi. Għalkemm, din kienet esperjenza kbira għalija personali, ninsab diżappuntat ħafna bil-wirja li kelli f'Rio, u nixtieq nitlob apoloġija lill-kowċ tiegħi, Jesmond Caruana, talli ma tajtx wirja tajba. Madankollu, ma rridx inħares lura iżda biss 'il quddiem u permezz ta' taħriġ intensiv, diġà bdejt nipprepara bis-sħiħ għal-Logħob tal-Commonwealth tal-2018, li se jsiru fi Queensland, fl-Awstralja. Il-weightlifting huwa sport mill-isbaħ. Jgħallmek kif tikkonfronta d-diżappunti tal-ħajja u tibqa' tħares 'il quddiem għas-suċċess kif għamilt jien! Tajjeb li wieħed jagħżel in-nies tajbin biex iżommuh sikur u 'l bogħod minn kull periklu!